**ΥΠΟΥΡΓΕΙΟ ΠΑΙΔΕΙΑΣ, ΠΟΛΙΤΙΣΜΟΥ, ΑΘΛΗΤΙΣΜΟΥ ΚΑΙ ΝΕΟΛΑΙΑΣ**

**ΕΙΚΑΣΤΙΚΕΣ ΤΕΧΝΕΣ – ΔΗΜΟΤΙΚΗ ΕΚΠΑΙΔΕΥΣΗ**

**Ενδεικτικό Υλικό Παιδαγωγικής Στήριξης Μαθητών/Μαθητριών**

**«Μέσα σε ένα κουτί»**

**Σχεδιασμός:** Ομάδα Εικαστικών Τεχνών

**Σχολική Χρονιά:** 2019-2020

Σημείωση για εκπαιδευτικούς:

Το Σκεπτικό και οι στόχοι της ενότητας έχουν γραφτεί στο τέλος, ως παράρτημα

**Εικαστικές εργασίες**

***Τάξεις:*** *Γ΄, Δ΄, Ε΄, Στ΄ (Βαθµίδες 2,3)*

***Μέσα – Υλικά:*** *Διάφορα χαρτιά, μαρκαδόροι, χρωματιστά μολύβια, γόμα, μικρό χάρτινο κουτί (π.χ. από σπιρτόκουτο, από συσκευασία τυριού, από συσκευασία παπουτσιών)*

**Εργασία 1: Αρχικός προβληματισμός**

α. Τι σου αρέσει να κάνεις όταν έχεις ελεύθερο χρόνο;

Τι απολαμβάνεις να παίζεις, να παρατηρείς ή να συλλέγεις;

β. Σχεδίασε το αγαπημένο σου παιγνίδι, άθλημα, χόμπι, αντικείμενο ή στοιχείο της φύσης που αγαπάς σε μικρό λευκό ή χρωματιστό χαρτί. Ό,τι είδος χαρτιού βρεις είναι κατάλληλο! Μπορείς να σχεδιάσεις με λεπτομέρειες σαν να είσαι πολύ κοντά, σαν να είσαι ψηλά και παρακολουθείς αυτό το παιγνίδι ή αντικείμενο από πάνω προς τα κάτω, σαν να είσαι σε απόσταση και το βλέπεις απέναντι σου. Μπορείς να σχεδιάσεις και όλους αυτούς τους τρόπους αλλά σε διαφορετικά μικρά χαρτιά.

γ. Στη συνέχεια ψάξε να βρεις ένα μικρό χάρτινο κουτί. Ίσως ένα μικροσκοπικό σπιρτόκουτο, μία στρογγυλή χάρτινη συσκευασία τυριού, ή κουτί από συσκευασία παπουτσιών. Οτιδήποτε βρεις θα είναι τέλειο για το έργο που φτιάχνεις!



**Εργασία 2:**

Προσπάθησε τώρα να τοποθετήσεις τα σχέδια σου μέσα στο κουτί σου.

Σκέψου:

* Τι θα άλλαζες στις εικόνες σου για να ταιριάξουν καλύτερα μέσα στο κουτί;
* Τι θα πρόσθετες ώστε να γίνει το έργο σου ακόμη καλύτερο;
* Αν άλλαξες ιδέα για κάτι, τι θα αφαιρούσες;
* Μήπως θα τοποθετούσες κάποια εικόνα σου και έξω από το κουτί;
* Πώς θα συνδέσεις τις εικόνες σου και το κουτί σου;

Ένας καλλιτέχνης, ο *Τζόζεφ Κορνέλ (Joseph Cornell),* έφτιαξε πολλά έργα με αυτό τον τρόπο! Διάβασε για αυτόν πιο κάτω και πάρε ιδέες. Αν μπορείς, ψάξε στο διαδίκτυο πληκτρολογώντας το όνομά του στα αγγλικά, και βρες περισσότερα έργα τέχνης που έφτιαξε. Θα εντυπωσιαστείς!

|  |
| --- |
| A screenshot of a computer  Description automatically generated  *Ο Τζόζεφ Κορνέλ (Joseph Cornell) (1903-1972) ήταν ένας καλλιτέχνης από τις Ηνωμένες Πολιτείες Αμερικής που του άρεσε να χρησιμοποιεί ξύλινα κουτιά στην τέχνη του και να τα γεμίζει με ιδέες, εικόνες, «ξεχασμένα» αντικείμενα και πολλή φαντασία. Ενθουσιαζόταν να πηγαίνει περίπατο στη Νέα Υόρκη όπου ζούσε και να ανακαλύπτει σε παλαιοπωλεία διάφορα αντικείμενα που κάποτε ήταν όμορφα και πολύτιμα. Τα αγόραζε και τα συνδύαζε με εικόνες σε χαρτί μέσα στα κουτιά του. Έφτιαχνε κουτιά με τα ενδιαφέροντα του και τις εντυπώσεις του. Ένα αγαπημένο του θέμα ήταν τα πουλιά!* |



*Το ξενοδοχείο Εδέμ*, Τζόζεφ Κορνέλ



Οι άγγελοι του Kiwi, Τζόζεφ Κορνέλ

**Εργασία 3:**

-Τι σου αρέσει σε αυτά τα δύο έργα του Τζόζεφ Κορνέλ;

- Πρόσεξες πώς συνδυάζει τα χρώματα του σε κάθε έργο;

Γιατί νομίζεις έκανε αυτή την επιλογή;

- Τι θα άλλαζες στη σύνθεση του έργου *Το ξενοδοχείο Εδέμ;*

Αντί για πουλί, εσύ τι θα διάλεγες να τοποθετήσεις; Γιατί;

**Σειρά σου τώρα!**

* Σχεδίασε και άλλες εικόνες αν είναι απαραίτητο.

* Αν έχεις κάποιο περιοδικό, μπορείς να επιλέξεις μια φωτογραφία που ταιριάζει και να την προσθέσεις στο έργο σου.
* Βρες ένα αντικείμενο να βάλεις στο έργο σου, όπως έκανε και ο Κορνέλ!
* Όταν είσαι έτοιμος/έτοιμη, τοποθέτησε τα όλα στο κουτί σου.
* Μη βιαστείς να τα κολλήσεις! Άλλαξε τους θέση, δοκίμασε να βγάλεις κάτι έξω από το κουτί… Ίσως να κρέμεται με ένα σχοινί;

Οι ιδέες σου μπορεί να είναι αμέτρητες και υπέροχες!

**Καλή δημιουργία!**